Държавен вестник, бр. 5, 2024 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  5
МИНИСТЕРСТВО 
НА ЕНЕРГЕТИКАТА
МИНИСТЕРСТВО 
НА ФИНАНСИТЕ
НАРЕДБА № Е-РД-04-1 
от 5 януари 2024 г.
за условията и реда за определяне размера 
и изплащане на средствата по договори с 
гарантиран резултат, водещи до енергийни 
спестявания в сгради – държавна и/или об­
щинска собственост
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се уреждат:
1. условията и редът за определяне размера 
на планираните по бюджетите на разпоре­
дителите с бюджет средства за изпълнение 
на услуги по договори с гарантиран резултат 
(ЕСКО договори) в сгради – държавна и/или 
общинска собственост;
2. условията и редът за изплащане на въз­
награжденията по договорите с гарантиран 
резултат за сградите по т. 1.
(2) Определянето на размера на плани­
раните по бюджетите на разпоредителите с 
бюджет средства за изпълнение на договори 
с гарантиран резултат в сгради – държавна 
и/или общинска собственост, се извършва 
въз основа на обследване за енергийна ефек­
тивност и издаден сертификат за енергийни 
характеристики, удостоверяващ актуалното 
състояние на енергопотреблението в сградата.
(3) Изплащането на средства по договори 
с гарантиран резултат в сгради – държавна 
и/или общинска собственост, се извършва 
при достигане на определено в договор с 
гарантиран резултат равнище на подобряване 
на енергийната ефективност, гарантирани 
енергийни спестявания или друг договорен 
критерий, свързан с енергийните характе­
ристики, които осигуряват достигането на 
нормативно изискващия се клас на енерго­
потребление за сградата.
Чл. 2. (1) По реда на тази наредба се 
определят и изплащат средствата за изпъл­
нение на дейности и мерки за повишаване 
на енергийната ефективност, намаляване на 
разходите за експлоатация и поддръжка, как­
то и други дейности, пораждащи финансови 
ползи, предвидени в договори с гарантиран 
резултат. 
(2) Договорите с гарантиран резултат:
1. се сключват за изпълнението на мерки 
за повишаване на енергийната ефективност в 
сгради – държавна и/или общинска собстве­
ност, като инвестициите за реализирането 
на тези мерки се изплащат съгласно дого­
вореното гарантирано равнище на подобря­
ване на енергийната ефективност или друг 
договорен критерий, свързан с енергийните 
характеристики;
2. се изпълняват от доставчици на енергий­
ноефективни услуги – търговци по смисъла 
на Търговския закон или по смисъла на за­
конодателството на друга държава – членка 
на Европейския съюз, или на друга държа­
ва – страна по Споразумението за Евро­
пейското икономическо пространство, или 
на Конфедерация Швейцария, с предмет на 
дейност, включващ изпълнение на услуги по 
договори с гарантиран резултат;
3. гарантират резултат за получени енер­
гийни и финансови спестявания в числов 
показател, който е оценим, измерим и про­
верим по методиката/стандартите за опре­
деляне на разхода на енергия в сградите, 
чл. 31, ал. 4 от ЗЕЕ.
Чл. 3. (1) Лицата по чл. 2, ал. 2, т. 2, 
наричани „изпълнители на ЕСКО услуги“:
1. осигуряват извършването на ЕСКО ус­
луги, предвидени в договорите за гарантиран 
резултат, изцяло или частично със собствени 
средства, изцяло или частично със средства 
на възложителя, в т.ч. и такива, предоста­
вени от национални или европейски схеми 
и механизми за подпомагане, и/или поемат 
задължение да осигурят финансирането им 
от трето лице;
2. носят финансовия, техническия и търгов­
ския риск за изпълнението на предвидените 
в договора дейности и мерки за повишаване 
на енергийната ефективност и за достигане 
на гарантирания с договора резултат;
3. отчитат гарантирания по договора го­
дишен резултат чрез двустранно подписан 
констативен протокол.
(2) Констативният протокол по ал. 1, 
т. 3 се съставя веднъж годишно, считано от 
датата на въвеждане на обекта в експлоата­
ция, въз основа на методика за отчитане на 
гарантирания резултат, която е неразделна 
част от договора с гарантиран резултат и е 
в съответствие с изискванията на наредбата 
по чл. 18, ал. 2 от ЗЕЕ.
МИНИСТЕРСТВО
НА ВЪТРЕШНИТЕ РАБОТИ
Наредба за отменяне на Наредба № Н-1 от 
16 април 2007 г. за регистрация и отчет на 
моторните превозни средства в системата на 
Министерството на извънредните ситуации 
(обн., ДВ, бр. 36 от 2007 г.; изм., бр. 5 от 2009 г.)
Параграф единствен. Отменя се Наредба 
№ Н-1 от 16 април 2007 г. за регистрация и 
отчет на моторните превозни средства в сис­
темата на Министерството на извънредните 
ситуации (обн., ДВ, бр. 36 от 2007 г.; изм., 
бр. 5 от 2009 г.).
Министър: 
Калин Стоянов
353